text: Lars Christiansen fik dødsangst
  29 november 2013 kl. 07.49
  Den tidligere håndboldspiller Lars Christiansen fortæller i en ny bog om bagsiden ved at være feteret håndboldstjerne. Han har bl.a. lidt af dødsangst.
  I bogen fortæller Lars Christiansen om den glamourøse tilværelse som feteret sportsstjerne, der pludselig blev til et liv som alenefar, hvor han blev ramt af stress og dødsangst.
  Udenpå fik han EM-guldet hængt om halsen, men indeni var der kaos.
  Lars Christiansen søgte hjælp hos en psykolog, men først efter to år fik han det bedre.
  Lars Christiansen har bl.a. spillet for Vidar Sønderborg, Ribe HK og Kolding IF ? og mange år for SG Flensburg-Handewitt.
  Lars Christiansen præsenterer sin nye bog i dag. Det forgår i Sønderborg.
  Her er et lille uddrag af bogen:
  Jeg skal til at springe ind over stregen, men pludselig står jeg helt stille. Bang! Benene ekser under mig, og mit hjerte galopperer. Blodet forlader mit hoved, og jeg bliver ligbleg. Jeg ryster over det hele. Jeg kan mærke angsten med det samme. Det hele sker i løbet af fem sekunder, og så slår tanken ned i mig: Det er min tur nu. Jeg skal dø.
  
  